Martin Havlát

Martin Havlát (s. 19. huhtikuuta 1981 Mladá Boleslav, Tšekkoslovakia) on tšekkiläinen uransa lopettanut jääkiekkoilija, pelipaikaltaan oikea laitahyökkääjä. Havlátilla on tilillään harvinainen saavutus: hän voitti vuonna 2000 sekä nuorten että aikuisten MM-kultaa. Samaan on pystynyt myös suomalainen Kaapo Kakko.

Ura
Havlát aloitti jääkiekkoilun viisivuotiaana ja kehittyi nopeasti nopeaksi luistelijaksi. Vuonna 1998 hän siirtyi Tšekin Extraligaan ja vuonna 2000 NHL:ään. Hän pelasi kaudesta 2000–2001 alkaen NHL:n Ottawa Senatorsissa, joka varasi hänet vuoden 1999 varaustilaisuuden ensimmäisellä kierroksella numerolla 26, yhteensä viisi kautta. Hyvien peliesityksiensä lisäksi hän on herättänyt huomiota ajoittaisella epäurheilijamaisella käytöksellään; kaudella 2003–2004 Havlát potkaisi Eric Cairnsia ja löi kaulaan Mark Recchiä.

Kesällä 2006 Havlát oli osana kolmen joukkueen kauppaa, jossa hänen lisäkseen hyökkääjä Bryan Smolinski siirtyi Ottawasta Chicago Blackhawksiin. Ottawaan muuttivat entiset San Jose Sharks -pelaajat Tom Preissing ja Josh Hennessy sekä Chicagon Michal Barinka. Chicagosta San Joseen siirtyi hyökkääjä Mark Bell.

2. heinäkuuta 2009 Minnesota Wild hankki Havlátin vain pari tuntia sen jälkeen, kun joukkueen slovakialainen huippulaituri Marián Gáborík oli jättänyt seuran siirtyessään New York Rangersiin. Havlát teki kuuden vuoden mittaisen ja peräti 30 miljoonan taalan arvoisen sopimuksen. Minnesotassa hän pelasi lopulta vain kaksi kautta. Kaudella 2010–2011 hän oli joukkueen paras pistemies, mutta Wild jäi ulos pudotuspeleistä kolmatta kertaa peräkkäin. Kauden jälkeen Havlát siirtyi San Jose Sharksiin pelaajakaupassa jossa Wild sai Dany Heatleyn.

Sopimus Sharksin kanssa oli nelivuotinen ja kokonaisarvoltaan 20 miljoonaa dollaria. Havlátin kaudet Sharksissa olivat työsulkukautta lukuun ottamatta rikkonaisia, loukkaantumisten takia. Kausi 2013–2014 päättyi suureen pettymykseen, kun Sharks hävisi Los Angeles Kingsille puolivälieräsarjan, jota se johti jo 3–0. Kauden jälkeen Havlátin sopimus ostettiin ulos ja hän siirtyi New Jersey Devilsiin yhden vuoden ja 1,5 miljoonan dollarin sopimuksella.

Tilastot
 1998–1999 HC Oceláři Třinec CZE 24 2 3 5 4 8 0 0 0 2 1999–2000 HC Oceláři Třinec CZE 46 13 29 42 42 — — — — —        JMM  7  3  2  5  4                     MM 9 2 1 3 2 2000–2001 Ottawa Senators NHL 73 19 23 42 20 4 0 0 0 2 2001–2002 Ottawa Senators NHL 72 22 28 50 66 12 2 5 7 14      OK 4 3 1 4 27 2002–2003 Ottawa Senators NHL 67 24 35 59 30 18 5 6 11 14 2003–2004 Ottawa Senators NHL 68 31 37 68 46 7 0 3 3 2 2003–2004 HC Sparta Praha CZE 5 1 3 4 8 — — — — —       MM 3 0 0 0 4 2004–2005 HC Znojemští Orli CZE 12 10 4 14 16 10 7 6 13 4       WC 5 3 3 6 8 2004–2005 Dynamo Moskova RSL 10 2 0 2 14 — — — — — 2004–2005 HC Sparta Praha CZE 9 5 4 9 37 5 0 0 0 20 2005–2006 Ottawa Senators NHL 18 9 7 16 4 10 7 6 13 4 2006–2007 Chicago Blackhawks NHL 56 25 32 57 28 — — — — — 2007–2008 Chicago Blackhawks NHL 35 10 17 27 22 — — — — — 2008–2009 Chicago Blackhawks NHL 81 29 48 77 30 16 5 10 15 8 2009–2010 Minnesota Wild NHL 73 18 36 54 34 — — — — —       OK 5 0 2 2 0 2010–2011 Minnesota Wild NHL 78 22 40 62 52 — — — — —       MM 6 2 4 6 4 2011–2012 San Jose Sharks NHL 39 7 20 27 22 5 2 1 3 8 2012–2013 San Jose Sharks NHL 40 8 10 18 30 2 0 0 0 0 2013–2014 San Jose Sharks NHL 48 12 10 22 10 1 0 0 0 0 2014–2015 New Jersey Devils NHL 40 5 9 14 10 — — — — — 2015–2016 St. Louis Blues NHL 2 1 0 1 0 — — — — — NHL yhteensä 790 242 352 594 404 75 21 31 52 52 Tšekin Extraliga yhteensä 96 31 43 74 107 23 7 6 13 26 

 Lähteet 

 Viitteet 

Luokka:Tšekkiläiset jääkiekkoilijat
Luokka:Ottawa Senatorsin varaamat pelaajat
Luokka:Vuonna 1981 syntyneet
Luokka:Elävät henkilöt